CELEX: 62013CN0565
Language: el
Date: 2013-11-04 00:00:00
Title: Υπόθεση C-565/13: Αίτηση προδικαστικής αποφάσεως, την οποία υπέβαλε το Hovrätten för Västra Sverige (Σουδία) στις 4 Νοεμβρίου 2013 — Kammaråklagaren κατά Ove Ahlström, Lennart Kjellberg, Fiskeri Aktiebolaget Ganthi και Fiskeri Aktiebolaget Nordic

18.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/9
            
         Αίτηση προδικαστικής αποφάσεως, την οποία υπέβαλε το Hovrätten för Västra Sverige (Σουδία) στις 4 Νοεμβρίου 2013 — Kammaråklagaren κατά Ove Ahlström, Lennart Kjellberg, Fiskeri Aktiebolaget Ganthi και Fiskeri Aktiebolaget Nordic
   (Υπόθεση C-565/13)
   2014/C 15/13
   Γλώσσα διαδικασίας: η σουηδική
   
      Αιτούν δικαστήριο
   
   Hovrätten för Västra Sverige
   
      Διάδικοι στην υπόθεση της κύριας δίκης
   
   
      Εκκαλών: Kammaråklagaren
   
      Εφεσίβλητοι: Ove Ahlström, Lennart Kjellberg, Fiskeri Aktiebolaget Ganthi och Fiskeri Aktiebolaget Nordic
   
      Προδικαστικά ερωτήματα
   
   
               1)
            
            
               Εισάγει το άρθρο 6, παράγραφος 1, της συμφωνίας αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου απαγόρευση, υπό την έννοια ότι αποκλείει τη δυνατότητα των κοινοτικών σκαφών να αλιεύουν στις μαροκινές αλιευτικές ζώνες, βάσει αδειών που εκδίδονται αποκλειστικά από τις αρμόδιες αρχές του Μαρόκου για τους Μαροκινούς ιδιοκτήτες των αλιευτικών ποσοστώσεων;
            
         
               2)
            
            
               Εισάγει το άρθρο 6, παράγραφος 1, της συμφωνίας αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου απαγόρευση, υπό την έννοια ότι αποκλείει τη δυνατότητα των κοινοτικών σκαφών να εκμισθώνονται σε μαροκινή εταιρία μέσω συμβάσεως ναυλώσεως γυμνού πλοίου (Bareboat Charter) (σύμφωνα με το τυποποιημένο έντυπο «Barecon 2001» BIMCO Standard Bareboat Charter), για αλιεία στις μαροκινές αλιευτικές ζώνες ασκούμενη βάσει αδειών που εκδίδονται αποκλειστικά από τις αρμόδιες αρχές του Μαρόκου για τους Μαροκινούς ιδιοκτήτες των αλιευτικών ποσοστώσεων;
            
         
               3)
            
            
               Επηρεάζεται η απάντηση στο δεύτερο ερώτημα αν ο εκμισθωτής του σκάφους παρέχει επίσης στη μαροκινή εταιρία αρμοδιότητα διοικήσεως και επανδρώσεως του αλιευτικού σκάφους, καθώς και τεχνική υποστήριξη;
            
         
               4)
            
            
               Συνεπάγεται η συμφωνία αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου ότι το Βασίλειο του Μαρόκου έχει το δικαίωμα, παράλληλα με τη συμφωνία, να αναπτύσσει και να ασκεί τη δική του εγχώρια βιομηχανική πελαγική αλιεία, νοτίως του 29ου βορείου παραλλήλου; Σε περίπτωση καταφατικής απαντήσεως, παρέχει η συμφωνία δικαίωμα στο Βασίλειο του Μαρόκου, για την εγχώρια αλιεία του, να εκμισθώνει η να χορηγεί άδειες ευθέως σε κοινοτικά αλιευτικά σκάφη, χωρίς να απαιτείται χορήγηση άδειας από την Ευρωπαϊκή Κοινότητα;